O‘zbekistonlik mashhurlar o‘tgan hafta nimalar bilan band bo‘ldi? (foto)

My Day o‘zbek shou-biznesi vakillari o‘tgan hafta nimalar band bo‘lganida haqida so‘zlab berdi.
Shohrux

“Ummon” guruhi vakili Shohrux o‘tgan hafta ilk otalik baxtiga musharraf bo‘lgani haqida xabar bergan edik. Kuni kecha xonanda qizalog‘i va rafiqasini tug‘uruqxonadan olib chiqdi. Shuningdek, u Instagram’dagi shaxsiy sahifasida qizaloqlariga Fahrinur ismini berganliklari haqida ma’lum qilgan.
Zuhra Soliyeva

Aktrisa Zuhra Soliyeva ijtimoiy tarmoqdagi shaxsiy akkauntida aktyor Muhammadiso Abdulxayirov bilan birga tushgan suratini joylab, suratga olish jarayonidan selfi deb izoh qoldirgan. Ajab emas, tez orada yangi komediya katta ekran yuzini ko‘rsa.
Samandar Hamroqulov

Serqirra ijodkor Samandar Hamroqulov eng ko‘p xizmat safarlarida yuradigan san’at vakillaridan biri desak, mubolag‘a bo‘lmaydi. U Instagram’dagi shaxsiy sahifasida navbatdagi xizmat safaridan fotosuratni joylagan.
Dilso‘z

Xonanda Dilso‘z ijtimoiy tarmoqda Ichki ishlar organlari xodimlari kuniga bag‘ishlangan konsert dasturidan fotosuratni joylagan. Suratda Obid Asomov, Yulduz Turdiyeva, Farruh Raimov kabi bir qator san’at vakillarini ko‘rishimiz mumkin.
Shahzod Murodov

Yosh, umidli xonanda Shahzod Murodov Instagram’ga ovoz yozish studiyasida tushgan suratini joylab, tez orada yangi tarona tuhfa etishini ma’lum qilgan.
Hilola Hamidova

Xushovoz xonanda Hilola Hamidova “Yoshlar” kanalining “Ayvon” dasturida mehmon bo‘lgan.
Alisher Uzoqov

Aktyor va rejissor Alisher Uzoqov “Lider” maktabida bo‘lib, maktab o‘quvchilari bilan ijodiy uchrashuv o‘tkazdi.
Bahrom Nazarov

Xonanda Bahrom Nazarov Insatgram’dagi shaxsiy sahifasida izohsiz surat qoldirgan. Bu fotosuratni ko‘rgan muxlislar yangi klip suratga olish jarayonidan bo‘lsa kerak degan xulosaga kelganlar. Ko‘ramiz, tez orada xonanda yangi ijod mahsulini muxlisalariga taqdim etsa ajabmas.
Shahzoda Muhammedova

Serqirra ijodkor Shahzoda Muhammedova o‘tgan hafta yangi fotojamlanma uchun suratga tushdi. Ulardan bir nechtasini o‘zining Instagram’dagi shaxsiy sahifasi orqali bo‘lishdi.